《草堂》
宋代·宋京

君不见少陵草堂背西郭，浣花溪水流堂脚。竹寒沙白自凄凉，莫问四松霜草薄。

入门好在乌皮几，公去不归换邻里。西岭千秋雪书消，舍北泥融飞燕子。

祇今桤木平桥路，笼竹和烟杂江雾。野僧作屋号草堂，不是柴门旧时处。

诗坛今古谁能将，艳艳文章光万丈。安得英才擅品量，当使公居摩诘上。

作者简介：宋京，字宏父，自号迂翁（《舆地纪胜》卷一五七），双流（今属四川）人。徽宗崇宁五年（一一○六）进士（清光绪《双流县志》下卷《选举》）。曾任户部员外郎，后以太尉府少卿出知邠州（《竹隐畸士集》卷三《送宋宏甫出守邠州》诗自注）。今录诗十九首。